آذربایجاندا دا کیفایت قدر تانینان گونئیلی یازار روقییه کبیرینین یئنی کیتابی ایراندا آذربایجان دیلینده ایشیق اوزو گؤروب.
آخار. آذ خبر وئریر کی، «قوشلار داها قورخمورلار» رومانی نیلوفر و نرگیس آدلی ایکی فرقلی نسیلدن اولان قادینین حیات حکایهسیدیر. رومانداکی حادثهلر خوی شهرینده ایرانین ایکی اؤنملی تاریخی دؤنمینده - ۱۹۴۵ و ۱۹۷۹-جو ایللرده باش وئریر. میللی حکومتین قورولوشو و حکومتین داغیلماغیندان سونراکی مهاجیرت مسئلهسی نیلوفرین یاشاییشیندا ایز بوراخیرسا، ۱۹۷۹-جو ایل اینقیلابی، اوستهلیک اینقیلابدان آسیلی اولان حادثهلردن سونرا ضیالیلارین و سولچولارین مهاجیرتی ده نرگیسین یاشاییشیندا ایز بوراخیر.
بو رومان تاریخی رومان دئییل، بونونلا بئله، تاریخی حادثهلر موختار، نریمان، خان آغا و سلیمان کیمی اوبرازلارین یاشاییشلارینی چک-چئویر ائدیر.
قید ائدک کی، «قوشلار داها قورخمورلار» رومانی روقییه کبیرینین ایشیق اوزو گؤرهن اوچونجو رومانیدیر. سون بئش ایلده «ائویم» و «یئردن اوجا تورپاق» رومانلاری، «اورییم آغریییر»، «بو قاپی هئچ چالینمایاجاق»، «ایچیمدکی قیز» اونلاین یازیلاری و «دونیا قابار چالیب، یولداش» حکایه کیتابلاری و چین سفریندن بحث ائدن «ساچاقدان آسیلمیش اژدها» آدلی سفرنامهسی ایشیق اوزو گؤروب. اوستهلیک «اؤزبکیستان سفرنامهسی» کیتابی دا ایرانین ارشاد ناظیرلییندن اجازه آلیب و چاپا حاضرلانیر.
«اورییم آغریییر» حکایه توپلوسو و «ائویم» رومانی باکیدا قانون نشریاتی طرفیندن چاپ اولونوب. اوستهلیک، ۲۰۱۲-جی ایلده «آزادلیق» رادیوسونون کئچیردیی حکایه مسابیقهسینده «موایل» آدلی حکایهسی ۱۸۰ اثرین ایچینده بیرینجی اولماغی باجاریب. یازیچینین «قار یاغیر» آدلی حکایهسی اساسیندا قادیر فریورین رئژیسسورلوغو ایله «قارال» آدلی فیلم چکیلیب.
azb_Arab azb_Arab azb_Arab azb_Arab azb_Arab